
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          
ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α
  Από το πρακτικό της υπ’ αριθμ. 8ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 92/2013
ΘΕΜΑ: Προγραμματισμός προσλήψεων έκτακτου προσωπικού ιδιωτικού δικαίου ορισμένου χρόνου, για άμεσες επείγουσες ανάγκες στους Παιδικούς Σταθμούς του Δήμου Πύργου για το έτος 2013
    Στον Πύργο, σήμερα  26 του μηνός Μαρτίου, του έτους 2013, ημέρα Τρίτη και ώρα 18.30 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 12444/21-3-2013 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, διαπιστώθηκε από τον Προεδρεύοντα στη συνεδρίαση, νόμιμη απαρτία, δεδομένου ότι σε σύνολο 33 μελών παραβρέθηκαν παρόντα 27 μέλη και ονομαστικά οι κ.κ:
ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Ανδρικόπουλος Ανδρέας, 12. Αντωνέλος Δημήτριος, 13. Αργυρόπουλος Ιωάννης του Παναγιώτη, 14. Μποσμής Κων/νος, 15. Ρωμαίος Στέφανος, 16. Λιατσής Γαβριήλ – Επικεφαλής Μείζονος Μειοψηφίας, 17. Ανδριόλας Γεώργιος (προσήλθε στη συνεδρίαση μετά την ψήφιση των προ ημερήσιας διάταξης θεμάτων), 18. Σεϊντής Βασίλειος (προσήλθε στη συνεδρίαση μετά την ψήφιση των προ ημερήσιας διάταξης θεμάτων), 19. Κουρμπανάς Γεώργιος, 20. Λιατσής Δημήτριος, 21. Γεράνιος Κων/νος, 22. Αγγελακοπούλου Ανδριάνα (Αντιπρόεδρος Δημοτικού Συμβουλίου), 23. Μπελόκας Διονύσιος, 24. Γιάνναρος Χρήστος – Επικεφαλής της παράταξης «Λαϊκή Συσπείρωση» (προσήλθε στη συνεδρίαση κατά τη συζήτηση του 13ου θέματος της ημερήσιας διάταξης), 25.  Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,  27. Σκαρτσιάρης Πάνος – ανεξάρτητος Δημοτικός Σύμβουλος.  
ΑΠΟΝΤΕΣ: 1. Τζίνη Διονυσία, 2. Τζουανόπουλος Δημήτριος, 3. Ανδρικόπουλος Φώτιος, 4. Μικελόπουλος Γεώργιος, 5. Δημόπουλος Φώτιος,   οι οποίοι δεν προσήλθαν στη συνεδρίαση αν και νόμιμα κλήθηκαν,  
6. Δημουλιάς Λεωνίδας (έχει τεθεί σε αργία). 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------
 Ακολούθως ο Πρόεδρος έθεσε υπόψη του Δημοτικού Συμβουλίου το 3ο θέμα της ημερήσιας διάταξης με τίτλο: «Προγραμματισμός προσλήψεων έκτακτου προσωπικού ιδιωτικού δικαίου ορισμένου χρόνου, για άμεσες επείγουσες ανάγκες στους Παιδικούς Σταθμούς του Δήμου Πύργου για το έτος 2013» και ανέφερε:
«Με τις διατάξεις της ΠΥΣ 33/06 συνεχίστηκε η αναστολή των διορισμών και προσλήψεων στο Δημόσιο τομέα, συμπεριλαμβανόμενων και των Οργανισμών Τοπικής Αυτοδιοίκησης και των νομικών τους προσώπων. Στους ανωτέρω φορείς είχε επιτραπεί κατ΄ εξαίρεση, ο διορισμός ή η πρόσληψη προσωπικού ύστερα από έγκριση επιτροπής αποτελούμενης από τους Υπουργούς Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και το Γενικό Γραμματέα του Υπουργικού Συμβουλίου (Τριμελής εξ Υπουργών Επιτροπή της ΠΥΣ 55/1998, όπως ισχύει). 

Στα πλαίσια του προγραμματισμού προσλήψεων του έτους 2013, εκδόθηκε η αριθ. οικ. 8920/6-3-2013 εγκύκλιος του ΥΠ.ΕΣ. περί «Προγραμματισμού Προσλήψεων Προσωπικού έτους 2013» 

Με βάση την ανωτέρω εγκύκλιο οι ΟΤΑ α΄ βαθμού (Δήμοι, Κοινότητες, Νομικά Πρόσωπα Δημοσίου Δικαίου αυτών, Σύνδεσμοι και Ιδρύματα) θα υποβάλουν τα αιτήματά τους στις αρμόδιες Αποκεντρωμένες Διοικήσεις, συνοδευόμενα από: 

i) Απόφαση δημοτικού συμβουλίου, εάν ο αιτών φορέας είναι δήμος, ή διοικητικού συμβουλίου, εάν πρόκειται για ΝΠΔΔ ή σύνδεσμο. Με την απόφαση αυτή θα περιγράφεται λεπτομερώς ο λόγος, για τον οποίο απαιτείται η πρόσληψη τέτοιου είδους προσωπικού, κατά βαθμίδα εκπαίδευσης και ειδικότητα. 

ii) Αντίγραφο του Ο.Ε.Υ.

iii) Βεβαίωση της οικονομικής υπηρεσίας του Φορέα ότι έχουν εγγραφεί στον προϋπολογισμό του οι σχετικές πιστώσεις για το έτος προγραμματισμού. 

iv) Τα αντίστοιχα Παραρτήματα συμπληρωμένα.

v) Τα αιτήματα παροχής γνωμοδότησης του ΥΠ.ΕΣ., ό,που απαιτείται (για αμιγώς εποχικές ανάγκες). 

    H Δ/νση Διοικητικών Υπηρεσιών, Τμήμα Διοίκησης, Ανθρώπινου Δυναμικού και Μισθοδοσίας, με το υπ’ αριθμ. 11052/12-3-2013 έγγραφό της, κατόπιν ορθής και έγκαιρης εκτίμησης των αναγκών του δήμου μας και για την αποφυγή καθυστέρησης στην εύρυθμη λειτουργία  του, 
ε ι σ η γ ε ί τ α ι  στο Σώμα τον προγραμματισμό, για την πρόσληψη ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ Ι.Δ.Ο.Χ. ΕΝΤΕΚΑΜΗΝΗΣ ΔΙΑΡΚΕΙΑΣ για τους Παιδικούς Σταθμούς καθότι στο Δήμο Πύργου υπάρχουν πέντε (5) Παιδικοί Σταθμοί στους οποίους υπηρετεί ελάχιστο τακτικό προσωπικό – μόνο πέντε (5) ΤΕ09 Βρεφονηπιοκόμοι, μία (1) ΠΕ Νηπιαγωγός που εκτελεί και χρέη Διευθύντριας, τρεις (3) προσωπικό καθαριότητας και καθόλου προσωπικό μαγείρων, μετά και από τη συνταξιοδότηση των δύο τελευταίων. Οι αιτήσεις των παιδιών το έτος 2012 ανήλθαν στις 270 και μόνο 184 ικανοποιήθηκαν με πολύ μεγάλες δυσκολίες.  Στις μέρες μας η ανάγκη για δωρεάν σχολική πρόνοια γίνεται επιτακτικότερη. Η καθαριότητα και η διατροφή των παιδιών, που είναι και η σοβαρότερη μέριμνα, είναι τα αγκάθια της λειτουργίας των παιδικών μας σταθμών, διότι η έλλειψη προσωπικού τις καθιστά ανεπαρκείς.  

    Η Δ/νση Πρόνοιας εισηγήθηκε την πρόσληψη δέκα έξι (16) ατόμων με σχέση εργασίας Ι.Δ.Ο.Χ. εντεκάμηνης διάρκειας, ως ακολούθως:

-Τρεις (3) ΤΕ 09 Βρεφονηπιοκόμων

-Ένας (1) ΠΕ Νηπιαγωγών

-Δύο (2) ΔΕ 08 Βοηθών Βρεφοκόμων

-Πέντε (5) ΔΕ 32 Μαγείρων

-Πέντε (5) ΥΕ 16 Εργατών/τριών καθαριότητας

    Καλείται το Σώμα: Α. Να εγκρίνει τον προγραμματισμό πρόσληψης του αναφερόμενου προσωπικού.

Β. Να εγκρίνει το παράρτημα Β΄ του προγραμματισμού έτους 2013

Γ. Να εξουσιοδοτήσει τον Δήμαρχο κ. Μάκη Παρασκευόπουλο, να προβεί σε όλες τις απαραίτητες ενέργειες ώστε να εκδοθεί η προκήρυξη των θέσεων, έπειτα από τη σχετική έγκριση της τριμελούς εξ υπουργών Επιτροπής της ΠΥΣ 33/06.
	Το Δημοτικό Συμβούλιο Πύργου 



    λαμβάνοντας υπόψη:
· Τον Οργανισμό Εσωτερικής Υπηρεσίας του Δήμου Πύργου (ΦΕΚ 2876/Β΄/19-12-11)

· Την αριθ. οικ. 8920/6-3-2013 εγκύκλιο περί  «Προγραμματισμού Προσλήψεων Προσωπικού έτους 2013»

· Τις διατάξεις του Ν.2190/1994, όπως ισχύει και ιδίως του άρθρου 21 

· Την υπ’ αριθ. 33/06  Π.Υ.Σ. όπως ισχύει (και τις Π.Υ.Σ. υπ’ αριθ. 55/98 και 236/94 όπως ισχύουν)

· Τις διατάξεις του Π.Δ. 50/2001, όπως τροποποιήθηκε και ισχύει 

· Τις εξασφαλισμένες πιστώσεις στον προϋπολογισμό του Δήμου Πύργου Έτους 2013  (αριθ. 11293/13 βεβαίωση της οικονομικής υπηρεσίας)  

· Την εισήγηση της Δ/νσης Πρόνοιας 
· Την αριθ. 11052/12-3-13 εισήγηση της Δ/νσης Διοικητικών Υπηρεσιών 
· Τις διατάξεις του Ν.3584/07 περί «Κύρωσης του Κώδικα κατάστασης των Δημοτικών και Κοινοτικών υπαλλήλων»,

· Τις διατάξεις του Ν. 3852/10 «Πρόγραμμα Καλλικράτης»,

· Τον Ν. 3943/2011 (ΦΕΚ 66/Α΄/31-3-2011) περί κατάργησης της παρ. 2 του άρθρ. 205 του Ν.3584/07, μετά από διαλογική συζήτηση
 Κατά πλειοψηφία αποφασίζει:
Α. Προγραμματίζει την πρόσληψη του παρακάτω προσωπικού με Σύμβαση εργασίας έως έντεκα (11) μήνες για άμεσες επείγουσες ανάγκες στους Παιδικούς Σταθμούς Δήμου Πύργου που υπόκειται στις διατάξεις της ΠΥΣ 33/06:

	 Κ/Α ΠΡΟΫΠΟΛΟΓΙΣΜΟΥ
	ΕΙΔΙΚΟΤΗΤΑ
	ΚΟΣΤΟΣ ΣΕ €
	ΑΡΙΘ. ΘΕΣΕΩΝ
	ΜΗΝΕΣ

	
	ΠΡΟΣΩΠΙΚΟ ΙΔΟΧ ΓΙΑ ΠΑΙΔΙΚΟΥΣ ΣΤΑΘΜΟΥΣ
	
	16
	

	15.6041.01

15.6054
	ΠΕ ΝΗΠΙΑΓΩΓΩΝ
	15.310,49€
	1
	11

	15.6041.01

15.6054
	ΤΕ09 ΒΡΕΦΟΝΗΠΙΟΚΟΜΩΝ 
	43.618,08€
	3
	11

	15.6041.01

15.6054
	ΔΕ32 ΜΑΓΕΙΡΩΝ
	60.148,37€
	5
	11

	15.6041.01

15.6054
	ΔΕ08 ΒΟΗΘΩΝ ΒΡΕΦΟΚΟΜΩΝ
	24.059,34€
	2
	11

	15.6041.01

15.6054
	ΥΕ ΕΡΓΑΤΩΝ ΚΑΘΑΡΙΟΤΗΤΑΣ
	66.807,01
	5
	11


- ΚΕΝΕΣ ΟΡΓΑΝΙΚΕΣ ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ στον ΟΕΥ Δ. Πύργου σύνολο: 60 θέσεις, διαφόρων ειδικοτήτων.

- ΠΡΟΣΛΗΨΕΙΣ ΠΡΟΗΓΟΥΜΕΝΟΥ ΕΤΟΥΣ 2012:Προσωπικό Παιδικών Σταθμών με Σύμβαση εργασίας έως επτά (7) μήνες: Έναν (1) ΠΕ Νηπιαγωγών, τρεις (3) ΤΕ09 Βρεφονηπιοκόμων, δύο (2) ΔΕ08 Βοηθών Βρεφονηπιοκόμων, δύο (2) ΔΕ32 Μαγείρων, δύο (2) ΥΕ16 Καθαριότητας, σύνολο δέκα (10) άτομα.
- Η πρόσληψη του εκτάκτου προσωπικού κρίνεται απολύτως απαραίτητη και επιβεβλημένη καθότι, στο Δήμο Πύργου υπάρχουν πέντε (5) Παιδικοί Σταθμοί στους οποίους υπηρετεί ελάχιστο τακτικό προσωπικό – μόνο πέντε (5) ΤΕ09 Βρεφονηπιοκόμοι, μία (1) ΠΕ Νηπιαγωγός που εκτελεί και χρέη Διευθύντριας, τρεις (3) προσωπικό καθαριότητας και καθόλου προσωπικό μαγείρων, μετά και από τη συνταξιοδότηση των δύο τελευταίων. Οι αιτήσεις των παιδιών το έτος 2012 ανήλθαν στις 270 και μόνο 184 ικανοποιήθηκαν με πολύ μεγάλες δυσκολίες.  Στις μέρες μας η ανάγκη για δωρεάν σχολική πρόνοια γίνεται επιτακτικότερη. Η καθαριότητα και η διατροφή των παιδιών, που είναι και η σοβαρότερη μέριμνα, είναι τα αγκάθια της λειτουργίας των παιδικών μας σταθμών, διότι η έλλειψη προσωπικού τις καθιστά ανεπαρκείς.  

Β. Εγκρίνει το παράρτημα Β΄του προγραμματισμού έτους 2013, το οποίο αποτελεί αναπόσπαστο τμήμα της παρούσας. 

Γ. Εξουσιοδοτεί τον Δήμαρχο κ. Μάκη Παρασκευόπουλο, να προβεί σε όλες τις απαραίτητες ενέργειες ώστε να εκδοθεί η προκήρυξη των θέσεων, έπειτα από τη σχετική έγκριση της τριμελούς εξ υπουργών Επιτροπής της ΠΥΣ 33/06. 

- Οι προσλήψεις (σύμφωνα με την υπ’ αριθμ 11293/14-3-2013 βεβαίωση της Δ/νσης Οικονομικών Υπηρεσιών)  θα βαρύνουν τους παρακάτω Κ.Α. του σκέλους των εξόδων του προϋπολογισμού του Δήμου Πύργου, έτους 2013:

1. Κ/Α: 15.6041.01, με τίτλο: «Αποδοχές έκτακτου προσωπικού για τους Παιδικούς Σταθμούς», ποσού 175.000,00€

2. Κ/Α: 15.6054, με τίτλο: «Εργοδοτικές εισφορές έκτακτου προσωπικού Παιδικών Σταθμών», ποσού 61.300,00€.

· Τo μέλος της παράταξης «Σύγχρονος Πύργος» κα Ανδριάνα Αγγελακοπούλου δήλωσε ότι καταψηφίζει την πρόταση της υπηρεσίας.
·  Το μέλος της παράταξης «Λαϊκή Συσπείρωση» κ. Α. Καραμπέτσος δήλωσε ότι: «Συμφωνώ με τον προγραμματισμό των προσλήψεων όπως προτάθηκε, επισημαίνω όμως ότι η θέση της παράταξής μας, είναι ότι εάν δεν προσληφθεί μόνιμο προσωπικό τα προβλήματα δεν μπορούν να επιλυθούν. Θα πρέπει λοιπόν, όλοι να παλέψουμε με αυτή τη λογική».
· Ο ανεξάρτητος δημοτικός σύμβουλος κ. Π. Σκαρτσιάρης ψήφισε τον προγραμματισμό προσλήψεων με την παρατήρηση ότι εάν υλοποιηθούν ευρωπαϊκά προγράμματα,  για την καταπολέμηση της ανεργίας, ο δήμος να καλύψει το προσωπικό που χρειάζεται από αυτά.
· Οι Επικεφαλής των παρατάξεων «Σύγχρονος Πύργος» κ. Γ. Λιατσής, και «Ανταρσία στο δήμο Πύργου» κ. Ι. Σεφερλής, αποχώρησαν απ’ τη συνεδρίαση πριν τη συζήτηση και έγκριση του θέματος.

· Ο Επικεφαλής της παράταξης «Λαϊκή Συσπείρωση» κ. Χ. Γιάνναρος, δεν είχε προσέλθει στη συνεδρίαση όταν τέθηκε από τον Πρόεδρο το θέμα προς συζήτηση και έγκριση. 
Η παρούσα απόφαση έλαβε αύξοντα αριθμό 92/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  27 – 3  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

